CELEX: 32013D0710
Language: hr
Date: 2013-12-02 00:00:00
Title: 2013/710/EU: Odluka Komisije оd 2. prosinca 2013. o izmjeni Odluke Komisije 2012/757/EU o tehničkoj specifikaciji za interoperabilnost podsustava „Vođenje i upravljanje prometom” željezničkog sustava u Europskoj uniji (priopćeno pod brojem dokumenta C(2013) 8377)  Tekst značajan za EGP

4.12.2013   
            
            
               HR
            
            
               Službeni list Europske unije
            
            
               L 323/35
            
         ODLUKA KOMISIJE
   оd 2. prosinca 2013.
   o izmjeni Odluke Komisije 2012/757/EU o tehničkoj specifikaciji za interoperabilnost podsustava „Vođenje i upravljanje prometom” željezničkog sustava u Europskoj uniji
   (priopćeno pod brojem dokumenta C(2013) 8377)
   (Tekst značajan za EGP)
   (2013/710/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2008/57/EZ Europskog parlamenta i Vijeća od 17. lipnja 2008. o interoperabilnosti željezničkog sustava unutar Zajednice (1), a posebno njezin članak 6. stavak 1. drugi podstavak,
   budući da:
   
               (1)
            
            
               Člankom 12. Uredbe (EZ) br. 881/2004 Europskog parlamenta i Vijeća od 29. travnja 2004. o osnivanju Europske agencije za željeznice (2) zahtijeva se od Europske agencije za željeznice (dalje u tekstu „Agencija”) osiguravanje prilagodbe tehničkih specifikacija za interoperabilnost (dalje u tekstu „TSI-ji”) tehničkom napretku, tržišnim trendovima i društvenim zahtjevima te predlaganje Komisiji izmjene TSI-ja koje smatra potrebnima.
            
         
               (2)
            
            
               Odlukom C(2007)3371 od 13. srpnja 2007. Komisija je dala okvirni mandat Agenciji za provođenje određenih aktivnosti na temelju Direktive Vijeća 96/48/EZ od 23. srpnja 1996. o interoperabilnosti transeuropskog željezničkog sustava velikih brzina (3) i Direktive 2001/16/EZ Europskog parlamenta i Vijeća od 19. ožujka 2001. o interoperabilnosti transeuropskog konvencionalnog željezničkog sustava (4). U skladu s uvjetima navedenog okvirnog mandata od Agencije se zahtjeva da pregleda TSI za vođenje i upravljanje prometom.
            
         
               (3)
            
            
               Dodatak A trenutačnih TSI-ja za vođenje i upravljanje prometom odnosi se na operativna pravila druge verzije Europskog sustava za upravljanje željezničkim prometom (ERTMS) koja je izrađena na temelju verzije 2.3.0.d Specifikacije sustavnih zahtjeva (SRS) Europskog sustava upravljanja i nadzora vlakova (ETCS).
            
         
               (4)
            
            
               Trenutačne verzije specifikacija ERTMS-a/ETCS-a su „Osnovna konfiguracija 2” i „Osnovna konfiguracija 3”. Nova verzija „Operativnih pravila i načela za ERTMS” koja odgovara „Osnovnoj konfiguraciji ERTMS-a/ETCS-a” verzija je 3. To je potrebno prikazati u TSI-jima za vođenje i upravljanje prometom.
            
         
               (5)
            
            
               Agencija je 5. srpnja 2012. izdala preporuku (ERA/REC/05-2012/INT-ERTMS) za ažuriranje verzije dokumenta „Operativna pravila i načela za ERTMS” iz Odluke Komisije 2012/757/EU od 14. studenoga 2012. o tehničkoj specifikaciji za interoperabilnost podsustava „Vođenje i upravljanje prometom” željezničkog sustava u Europskoj uniji i o izmjeni Odluke 2007/756/EZ (5).
            
         
               (6)
            
            
               Stoga je potrebno izmijeniti Odluku 2012/757/EU.
            
         
               (7)
            
            
               Mjere predviđene ovom Odlukom u skladu su s mišljenjem Odbora uspostavljenog na temelju članka 29. stavka 1. Direktive 2008/57/EZ,
            
         DONIJELA JE OVU ODLUKU:
   Članak 1.
   Dodatak A Prilogu I. Odluci 2012/757/EZ (OPE TSI) zamjenjuje se sljedećim:
   
      
         „Dodatak A
         
            Operativna pravila za ERTMS/ETCS i ERTMS/GSM-R
         
         Operativna pravila za ERTMS/ETCS i ERTMS/GSM-R utvrđena su u tehničkom dokumentu ‚Operativna pravila i načela za ERTMS - Verzija 3’ objavljenom na internetskoj stranici Europske agencije za željeznice (www.era.europa.eu).”
      
   
   Članak 2.
   Ova se Odluka primjenjuje od 1. siječnja 2014.
   Članak 3.
   Ova je Odluka upućena državama članicama.
   
      Sastavljeno u Bruxellesu 2. prosinca 2013.
      
         
            Za Komisiju
         
         Siim KALLAS
         
            Potpredsjednik
         
      
   
   
      (1)  SL L 191, 18.7.2008., str. 1.
   
      (2)  SL L 164, 30.4.2004., str. 1.
   
      (3)  SL L 235, 17.9.1996., str. 6.
   
      (4)  SL L 110, 20.4.2001., str. 1.
   
      (5)  SL L 345, 15.12.2012., str. 1.